Petroglifi pokrajine Ha'il
<s>Petroglifi pokrajine Ha'il (arapski: الفنون الصخرية في منطقة حائل‎) je naziv za arheološki lokalitet u Saudijskoj pokrajini Ha'il koji se sastoji od dva mjesta: Džabel Um Sinman kod drvenog grada Džubaha i Džabal al-Mandžor kod Al-Šuvajmisa, koja su poznata po jedinstvenim petroglifima u pustinjskom krajoliku.</s>

<s>Nekada je u podnožju gorja Um Sinman bilo jezero koje je danas nestalo, a bilo je izvorom svježe vode za sve ljude i životinje u južnom dijelu Velike Narfoud pustinje.</s><s>Preci današnjih Arapa su ostavljali dokaze o svom prolazu ovim prostorima u vidu brojnih petroglifa i natpisa na površinama stijena.</s><s>Neka od njih, poput Džabal al-Mandžora i Raata čine stjenovite gromade koje vire iz dolina (uadi) sada prekrivenih pijeskom.</s><s>Oni pokazuju brojne prikaze ljudskih i životinjskih likova koji pokrivaju 10.000 godina povijesti.</s><s>Zbog toga su ovi petroglifi upisani na UNESCO-v popis mjesta svjetske baštine u Aziji 2015. godine.</s>

<s>Džabel Um Sinman kod Džubaha je bila veliki civilizirana zajednica koja je postojala u području presahlog jezera s dobrim i plodnim bijelim tlom.</s><s>Utvrđeno je mnogo naznaka o velikim ljudskim naseljima iz raznih razdoblja, kao što su:
 nalazi iz kasnijeg kameno doba, neolitika;
 vrhovi strijelica i britve s početka bakrenog doba koje su pronašli ljudi Ministarstva obrazovanja;
 crteži deva, konja i palmi iz tzv. ranog samudskog razdoblja (oko 2500. prije Krista), ali i krava s dugim i kratkim rogovima, što govori o povoljnoj klimi na ovom području;
 Nabatejsko razdoblje (oko 2500.-1500. prije Krista) kada se javljaju brojni crteži deva raznih oblika i veličina, te ovaca;
 te Arapsko razdoblje (poslije 1500. pr.</s><s>Kr.) kada nastaju naselja poput Džubaha.</s>

<s>Kako bi ih posjetitli, danas posjetitelji moraju kupiti posebnu dozvolu koja se može kupiti u Muzeju grada Ha'ila (sat i pol udaljen automobilom) ili u Muzeju palače Atika Naifa al-Šamarija na glavnoj ulici grada Džubaha, u blizini lokaliteta Džabel Um Sinmana.</s><s>Od ovog mjesta se organizira i obilazak pustinje Nadž.</s>

<s>Izvori</s>

<s>Jan Retsö, Arabs in Antiquity: Their History from the Assyrians to the Umayyads, outledgeCurzon, 2003.</s>

<s>Arheološka nalazišta u Saudijskoj Arabiji
Prahistorijska arheološka nalazišta
Ha'il
Svjetska baština u Saudijskoj Arabiji</s>

